বিশ্বে ১০০ কোটির বেশি মানুষ ভুগছেন মানসিক অবসাদে! দাবি WHO’র

ওয়েব ডেস্ক : বিশ্বের প্রায় সব মানুষই মনের গভীরে লুকিয়ে থাকা বিভিন্ন সমস্যায় ভোগেন। তার মধ্যে অন্যতম হল মানসিক অবসাদ (Mental depression)। বর্তমানে গোটা বিশ্বে মানুষের মধ্যে এই মানসিক অবসাদ বেড়ে চলেছে। বর্তমানে ১০০ কোটির বেশি মানুষ ‘মেন্টাল হেলথ ডিসঅর্ডারে’ ভুগছেন বলে জানাল বিশ্ব স্বাস্থ্য সংস্থা ‘হু’ (World Health Organization)। এ নিয়ে দুটি রিপোর্টও প্রকাশ করা হয়েছে সংস্থার তরফে।

‘মেন্টাল হেলথ ডিসঅর্ডার’ (Mental Health Disorders) নিয়ে দুটি রিপোর্ট পেশ করা হয়েছে বিশ্ব স্বাস্থ্য সংস্থার (WHO) তরফে। এর মধ্যে একটি নাম হল ‘ওয়ার্ল্ড মেন্টাল হেলথ টুডে’ এবং দ্বিতীয়টি হল ‘মেন্টাল হেলথ অ্যাটলাস ২০২৪’। ওই রিপোর্ট অনুয়ায়ী, করোনার সময়ে এই অসুখ সাধারণ মানুষের মধ্যে আরও বড় আকার নিয়েছে। ইতিমধ্যে এই মানসিক অবসাদের (Mental depression) কারণে অনেকে আত্মহত্যার মতো চরম সিদ্ধান্তও নিয়ে ফেলেছেন।

আরও খবর : রাশিয়ায় হিন্দি শেখার উপর জোর! বড় বার্তা দিলেন রুশ মন্ত্রী

জানা যাচ্ছে, সাধারণ মানুষের মানসিক স্বাস্থ্যের কথা মাথায় রেখে বিভিন্ন দেশের তরফে একাধিক ব্যবস্থা নেওয়া হয়েছে। কিন্তু এর ফলে কি কোনও ধরণের ফল মিলছে? প্রশ্ন তুলেছে বিশ্ব স্বাস্থ্য সংস্থা (WHO)। রিপোর্ট অনুযায়ী জানা যাচ্ছে, এই অসুখ এমন আকার ধারণ করেছে যে, প্রতি সাত জনের মধ্যে একজন মানুষ ভুগছেন মানসিক অবসাদে। এর ফলে মানুষের মধ্যে আত্মহত্যার প্রবণতা বাড়ছে বলেও উল্লেখ করা হয়েছে রিপোর্টে।

রিপোর্ট অনুযায়ী, মানসিক অবসাদ সব থেকে বেশি তরুণদের মধ্যে। যার ফলে গোটা বিশ্বে প্রতি ১০০ জনের মধ্যে আত্মহত্যার পথ বেছে নিচ্ছেন একজন। এর পাশাপাশি প্রাপ্ত বয়স্কদের মধ্যে সিজোফ্রেনিয়া ও বাইপোলার ডিসঅর্ডারও বাড়ছে বলে দাবি করা হয়েছে রিপোর্টে। আর এ নিয়ে উদ্বেগ প্রশ্ন করা হয়েছে বিশ্ব স্বাস্থ্য সংস্থার (WHO) রিপোর্টে। রিপোর্টে আরও বলা হয়েছে, ২০২০ সালে এই অসুখ করোনা মহামারির পর থেকে গোটা বিশ্বকে গ্রাস করেছে। প্রসঙ্গত, বিভিন্ন ইস্যুতে মানুষের উপর চাপ বাড়ে। যার কারণে মানসিক অবসাদে ভোগেন বহু মানুষ। আর এই অসুখ আরও বৃদ্ধি পাচ্ছে বলে বিশ্ব স্বাস্থ্য সংস্থার রিপোর্টে প্রকাশ করা হয়েছে।